gentaiscool/nusaparagraph_topic huggingface dataset:
Sebenernye kalo kite kreatip trus juga telaten kite bisa jualan ape aje dari rumah. Contohnye tetangga aye, jualan makanan dari pagi ampe malem di deket rumahnye. Padahal tug tempat pojok banget. Udah gitu juga warungnye nangkring di atas gorong-gorong lagi. Cuma karna masakannye enak jadi orang palda balik lagi. Kalo laper juga aye suka beli karna harnye juga murah. Cuman nyang bisa masak tuh lakinye doang. Jadi, lebih rame  kalo lagi giliran lakinye nyang ngelayanin. Banyak juga iorang asli di rumah aye tuh punya ide jualan di rumah. Karna rumah juga pada punya sendiri jadi kaga perlu dah mikirin buat bayar sewa.

Topic: business
Buah pisang rasanye manis ajib bet dah, ntu buah ajib dan manfaatnye bejibun. Selain ntu buah dimakan biasa layaknye, buah ntu bisa diolah untuk aneka macem ganyeman buat ngemil sambil ngeloneng. Rasa pisang yang manis buat ntu buah jadi gacoannye orang orang, ntu buah pisang banyak jenisnye salah satunye ada barangan, ambon, siam, tanduk, uli, dan lain lain. Yang biasanye enak dijadiin pisang goreng atau pisang bakar adalah pisang uli, itu ajibnye luar biasa, selain digoreng pisang bisa dijadiin es atau bolu, contohnye yang diganyem pake es ntu adalah pisang ijo ganyeman khas dari Makassar. Selain manis manis camilan pisang bisa dimakan gurih seperti di Manado orang orang sono ganyemin pisang pake sambel. Salah satu kandungan atau nutrisi yang bagus buat tubuh adalah kalium

Topic: food & beverages
Baru-baru êni adè salèh atu rèsto unik di Yogyakarta, namènyè Gêlora Baik. Rèsto êni punyè slogan Tisane, Pangan Rêmpah, Kucing. Tisanè artinyè tèh hèrbal nyang jadi mênu minuman andêlan. Pangan Rêmpah artinyè mênu madangan mêrèka kayè amè rêmpah Nusantara. Kucing artinyè rèsto êni amat pêduli kucing karna banyak kucing nyang maèn kê mari. Gêlora Baik bêrlokasi di Gang Kêsèhatan VI Nomor 177D, Bantul. Walo lokasinyè adè di dalêm gang, tapi masing bisè diliwatin montor amè mobil. Buat nyang adè di pusat Kota Yogyakarta, jarak nyang ditêmpuh buat kê mari sêkitar 4 km dêngan èstimasi waktu kurang lêbih 10 mênit. Lokasinyè jugè dêkêt amè bêbêrapè pasilitas umum, yakni 3 km dari Stasiun Lêmpuyangan amè 5 km dari Stasiun Yogyakarta.

Topic: leisures
Kalo kita ini masuk ke dalem orang-orang yang mager, ada satu olahraga yang bisa dikerjain di rumah pas kita lagi rebahan. Olahraga ngecilin perut. Jenisnya ada banyak. Ada sit up, ada miring-miringin badan pas kita lagi rebahan. Kita yang hobi maen hape sembari rebahan, bisa ngerjain ini. Sit up atawa miring-miringin badan ini kagak melulu buat ngeciln perut. Kalo kita ngelakuin ini rutin, perut kita bisa jadi kenceng. Rebahan ama maen hape kita juga jadi makin berfaedah. Kalo dirasa badan kita udah siap buat sit up beneran, kita boleh minta tolong orang laen megangin atawa nahan kaki kita. Sit up ini bisa kita mulai 5 ampe 10 kali dulu, yang penting ngerjainnya rutin. Kalo kita balik lagi pengennya rebahan aja, kita bisa miring-miringin badan sembari maen hape. Yang penting, kita bisa gerak tiap hari.

Topic: sports
Pas aye bandingin muka waktu SMP ama waktu SMA emang beda sih, pas SMP aye tuh kaga karuan banget penampilannye. Pantes aje di SMP aye kaga laku tuh karna orang juga liatnye ogah kali aye dulu kaga ada indah-indahnye. Padahal pas SMP aye nempel mulu tuh ama sodara aye nyang mukanye cakep banget jadi orang-orang pasti pada kenal. Pas aye bilang gitu kaga ada nyang percaya karna tetep aje kaga ada nyang liat aye karna udeh ketutup tuh ama cakepnye sodara aye. Pas itu kalo sodara aye kaga cakep trus kaga ngajak aye maen pasti pas itu aye juga kaga punya temen kali mah.

Topic: slice of life
Elu udeh tau belom beragam tips jalanin ide bisnis jualan dari rumah? Nah ade beragam tips. Pertama, jangan takut gagal. Bisa dikate, semua pebisnis bakalan ngadepin kemungkinan buat sukses atau gagal. Walaupun baru pemula, elu kudu bisa ngatasin entu rasa takut gagal. Pastinye enih rasa takut bakalan muncul tiap ade keputusan yang elu buat dan usahanye elu bisa jadi gagal karena entu. Kedua, pelajarin pengelolaan administrasi yang baek. Walaupun ide jualan dari rumah dilaksanainnye mulai dari kecil, tetep penting buat elu pelajarin hal dasar dari pengelolaan administrasi yang baik. Elu kudu tau hal penting satu enih, ya entu jangan campur keuangan bisnis dengan pribadi. Sistem manajemen administrasi yang disiplin bakalan mudahin keberlangsungan bisnis jualan dari rumah yang elu laksanain.

Topic: business
Baru aje Desember taon ini aye diajak liburan lagi sama empoknye aye. Kali ini kite nginep di salah satu hotel di Bogor. Udara di entu lokasi dingin bener. Mungkin karena letaknye di dataran tinggi kali ye. Entu hotel lumayan luas dan ada dua gedung gitu, tiap gedung kayaknye ada 3 lantai. Fasilitas entu hotel juga lengkap! Aye, enyak, dan empok ningkring ke lokasi kolam renang. Lokasi kolam renangnye entu di lantai 2, jadinye kita naek lift. Nah pas sampe di lokasinye, beuh bagus bener. Jadi kolam renangnye entu ade di antara dua gedung hotel dan dari lokasi ini kite bisa renang sambil liat pemandangan di bawah kite! Di seberang kolam renang, ada taman cakep gitu, dikelilingin banyak pohon ijo. Nah akhirnye setelah puas keliling, kite masuk kamar hotel. Kamar hotel kite ade di gedung dua lantai 3. Dari kamar, kite bisa liat pemandangan ijo di taman belakang entu hotel. Pokoknye cakep bener deh!

Topic: leisures
Pernah denger badogan khas Makassar Sulawesi Selatan? Katenye, Coto Makassar atau coto mangkasara entu dibikinnye pake jeroan sapi yang direbus dengan durasi yang kagak sebentar. Katenye, rebusan jeroan yang dicampur daging sapi enih abis entu dipotong-potong, terusnye dibumbuin pake bumbu yang dibikin dengan khusus. Katenye, badogan khas tradisional Sulawesi Selatan enih disediain pake mangkok dan dibadognye pake ketupat dan buras, ya entu model ketupat, tapi dibungkus daon pisang. Kagak coto doang katenye, tapi masih ade beragam macem badogan khas laennye yang bisa ditemuin pade entu provinsi, seperti konro, pallu basa, kapurung, dan laennye. Penasaran kagak sama coto Makassar? Kayaknye enak ye?

Topic: culture & heritage
Orang makin kemari aye liat pada betantang-betenteng, padahal orang pada masih orang baru pada dateng. Seakan-akan tuh idupnye kaga butuh ama orang, ketemu di jalan juga melengos bae. Padahal kan orang baru pindah harusnye ya bae-bae lah, namanye orang baru kan kaga tau situasi di situ tuh kaya ape. Apalagi kalo orang baru trus kaya, beh udeh kaga kenal ama orang pasti dah. Kesenggol dikit aje udah marahnye kaya apaan tau. Padahal kalo kite fikir kan emang apa salahnye si pada iduo bertetangga tuh akur. Ini mah mentang-mentang kaya trus punya jabatan eh die ngangepnye tuh sama ama di tempat die berkuasa.

Topic: slice of life
Selaen salat 5 waktu tap harinye, aye punya kegiatan rutin kegamaan laennye yang disebut sebagai zikir pagi dan petang. Tiap hari pas hari masih gelap, setelah salat subuh, aye laksanain kegiatan rutin keagamaan yang disebut sebagai zikir pagi. Terus pas sore atau pas langit udeh mulai gelap, aye zikir petang. Aye berusaha buat ngelaksanain kegiatan rutin keagamaan yang satu entu juga. Soalnye di zikir pagi dan petang, ade banyak bener kan manfaatnye. Selaen dapet pahala memuji Allah, memohon ampunan, kite juga sambil doa mohon perlindungan dalam entu zikir. Make dari entu, aye berusaha buat laksanain kegiatan rutin keagamaan satu entu juga, kagak Cuma salat 5 waktu aje.

Topic: religion
Maen tenis, tapi lupa bebawa alat utamanye? Iye, raket ntu. Alias, kalo kagak bawa raket, mo maen ape? Cuman, enih beneran kejadian di Prancis waktu Ugo Humbert maen di kejuaraan Wimbledon ngelawan Casper Ruud. Padahal, ntu permaenan udeh ketunda 90 menit, cuman pas muncul di lapangan nomor due, entu pemaen kelas dunie malah enak bae dateng ndiri tanpa nenteng si raket sakti, malah bebawa tas merah gede. Pas ditanye, die malu-malu ngejawab kalo kagak punye raket. Untung aje, beberapa menit berikutnye, ade orang nyang bawain raket buat Humbert, bahkan ampe 3 raket nyang sisanye buat cadangan. Gegara insiden raket enih, si Humbert sempet keilangan konsentrasi dan kalah di set pertame. Tapi, tenang, petandingan tetep bejalan dengan bae!

Topic: sports
Bagi pêncintè kupi, kagak adè yang lêbih nikmat sêlaèn ngêmulè ari dêngan nyêruput sêcangkir kupi. Êlu bisè ngêjalanin ritual pagi dêngan gampang kalo punyè mêsin pêngêjè kupi otomatis di rumèh. Banyak di antarè pênikmat kupi nyang pèngèn mêsin kupi dêngan hargè kêjangkau, tapi jugè bisè ngasilin krèasi kupi nyang mantêp. Mêsin pêngêjè kupi mèrêk Otten adalah jawabannyè. Mêsin kupi êni kagak tibang bêpungsi sêbagè mêsin èsprèso. Êlu jugè bisè ngêgunèinnyè sêbagè mêsin kupi tipê kapsul. Mêsin kupi Otten punyè 15 bar tingkat têkênan èkstraksi nyang bisè ngêjè kupi èsprèso têrbaèk. Dèsainnyè rètro klasik nyang bakal ngêbotoin dèkorasi dapur êlu. Ayè rèkomendasiin mêsin êni buat êlu nyang dêmên gonta-ganti jênis kupi. Dêngan mêsin êni, êlu kagak pêrlu ngêbêli duè mêsin kupi pêranti nikmatin bêragêm rasè kupi. Hargènyè gè têrjangkau, tibang duè jutèan!

Topic: technology
MotoGP Indonèsia 2022 nyang digêlar di Sirkuit Mandalika masing nyisèin kisah mênarik buat dicêritèin. Sêorang sopir ojèk daring bêrnamè Muhammad Syahril ngêjadi salèh atu nyang bêruntung bisè nonton langsung Fabio Quartararo amè pêbalap laènnyè di Sirkuit Mandalika. Tanpè didugè, diè bêgono bêruntung ngêjadi mitrè pilihan nyang bisè nonton MotoGP Mandalika sêcarè gratis. Sêtibènyè di Lombok, Nusa Tênggara Barat, Muhammad Syahril nyêmpêtin waktu bêpoto di sêkitaran bandarè. Têrus, diè langsung mênuju hotèl. Akhirnyè, ari nyang ditunggu-tunggu datêng. Muhammad Syahril nonton langsung MotoGP di Sirkuit Mandalika. Diè bêradè di tribun dêngan têtêp makè atribut ojek daringnyè. Diè kêliatan girang amè momèn ntu dan sêmpêt ngêlakuin panggilan pidio dêngan ênyaknyè. Ênyaknyè tibang bêpêsên supayè Muhammad Syahril kagak ngêjadi sombong amè têtêp ngêjalanin sêmbahyang.

Topic: sports
Pengajian kemaren tuh lagi bahas buat bersihin hadast besar ato mandi junub. Kalo kite asal mandi trus kaga diikutin caranye kaga dibaca doanye, takut mandi kite kaga sah. Nah aye kasih tau nih cara-cara nyang udeh diajarin kemaren. Pertama baca niat, trus abis itu bersihin telapak tangan ampe 3 kali. Kedua, lajut kite cebok trus ampe bersih. Ketiga, kite mulai tuh berwudhu kaya kite mau sholat. Ketiga, kite basahin tangan trus kite basahin rambut pake sela2 jari tangan. Keempat, guyur dah tuh badan dari pala ampe kaki, jangan lupa dimulainye dari sebelah kanan. Terakhir, kita mandi kaya biasa tapi nyang bersih, semua lipetan-lipetan juga dibilas nyang bener.

Topic: religion
Lêgènda Rawa Pêning adalah cêritè rakyat nyang bêrasal dari Jawa Têngah. Cêritè êni ngisèhin têntang sêorang bocah bêrnamè Baro Klinting. Baro Klinting êni punyè wujud nyêrupèin sêèkor nagè. Baro Klinting kêmudian pêgi kê Gunung Telomoyo buat ngêlêpasin kutukan têradêp dirinyè dêngan carè ngêlilitin awak nagènyè ampè kê puncak gunung. Sayangnyè, awak Baro Klinting nyang bêlon sêpênuhnyè ngêjadi manusiè êni ditêtêk olèh sêkumpulan wargè dèsa sêhinggè dêngan kêadèan lusuh amè pênuh luka diè ngêdatêngin dèsa, tapi ditolak olèh wargè. Têrus, Baro Klinting nantang parè wargè buat nyabut sêbuah lidi nyang nancêp di tanèh, tapi tibang Baro Klinting nyang bisè nyabut lidinyè.

Topic: culture & heritage
Waisak adalah ari suci bagi agamè Buddha. Waisak ditandèin sêbagè tigè pêristiwè pênting nyang têrjadi padè sang Buddha Gautama atau Guru Agung bagi umat Buddha. Tigè pêristiwè ntu ditandèin amè kêlahiran sang Buddha Gautama nyang bêjalan mênuju pêncêrahan sêmpurnè sêrtè kêbêrangkatan sang Buddha. Tigè pêristiwè ntu dikenal sêbagè ari Tri Suci Waisak. Saban taunnyè, ari rayè Waisak jatoh padè tanggal nyang bêrbèda, tapi umumnyè padè bulan Mèi atau bêrgantung padè pênandèan kalèndêr Buddha atau Buddhist Èra (BE). Umat Buddha di saban daèrah punyè tradisi masing-masing dalêm ngêrayèin ari rayè Waisak. Umat Buddha di Indonesia, biasènyè ngêrayèin pêrayèan pèstipal lampion Waisak nyang diadèin di Candi Borobudur, Magêlang.

Topic: religion
Pas ada Olimpiade di London, taun 1948, perwakilan dari India namanya Guru Dutt ngusulin buat dibikin Asian Games. Waktu itu, jia ngomong ama perwakilan negara-negara Asia. Pas taun 1949 kebentuk Federasi Asian Games. Di situ, dapet kesepakatan Asian Games ini dimulai taun 1951 di New Delhi, India. Terus, diadainnya juga empat taun sekali. Taun 1962 ada cekcok kalo Israel ama Taiwan mau dimasukin jadi peserta. Pas taun itu kebetulan lagi diadain di Indonesia. Nah, Indonesia kagak ngijinin dua negara itu buat ikut. Taun 1970, rencananya ASIAN Games diadain di Korea Selatan, tapi kagak jadi gara-gara takut ama anceman Korea Utara. Jadinya, tandingnya pindah ke Bangkok, tapi yang ngebiayain tetep Korsel. Taun 1973, ada cekcok lagi gara-gara Amerika ama negara laen ngeresmiin Tiongkok. Di taun yang sama juga negara-negara Arab nentang banget Israel masuk ke Asian Games. Sama kayak ajang olahraga laen, Asian Games juga diadainnya 4 taun sekali.

Topic: sports
Ada kejadian yang lebih parah lagi dari sebelomnya, kerusuhan Piala Stanley Vancouver. Kejadiannya pas 15 Juni taun 2011. Waktu itu, Boston Bruins ama Vancouver Canucks lagi tanding di Final Piala Stanley. Buat pertama kalinya, Vancouver menang. Gara-gara Boston Bruins kalah, pendukung ngajuin protes. Orang-orang ini mulai pada rusuh. Kerusuhan ini dimulai pas pertandingan udah mau selesai. Penggemar itu pada ngelemparin botol ke layar penonton. Ada saksi-saksi yang bilang kalo ada orang yang nomong sambil tereak “ayo rusuh”. Yang tereak ini ngomong begitu bahkan sebelom pertandingan selesai. Kerusuhan ini bikin banyak barang yang rusak, kayak mobil diancurin, toko dijarah, ama empat orang ditusuk piso. Gara-gara kerusuhan ini, ada 140 orang luka, ama salah satunya kritis. Polisi nangkep 101 orang. Taun 2015, orang yang punya wewenang ngejatuhin 887 dakwaan totalnya buat 301 orang.

Topic: sports
Sama seperti saat digunakannye untuk berolahraga, treadmill test dapat mengetahui aktivitas jantung selama latihan fisik. Ternyata treadmill juga memberikan bejibun manfaat untuk kesehatan jantung secara signifikan. Jadi, bila Anda memiliki kolesterol tinggi atau gangguan kardiovaskular lain ini sangat bermanfaat. Latihan fisik ntu dapat membantu menurunkan risiko kite mengalami masalah jantung seperti penyumbatan arteri, penyakit jantung, dan penyakit jantung lainnye. Latihan treadmill dapat meminimalkan risiko penyakit jantung dan memperkuat otot jantung. Kondisi ntu juga membantu menurunkan tekanan darah dan memungkinkan jantung memompa darah dengan lebih efisien. Selain ntu, latihan treadmill memberikan latihan kardiovaskular dapat mengontrol kadar kolesterol dalam darah dan mencegah penyumbatan arteri. Mereka juga meningkatkan lipoprotein densitas tinggi dan mengurangi lipoprotein densitas rendah dalam darah. Kagak heran bila latihan kardio ini bermanfaat bagi penderita gangguan kardiovaskular atau kolesterol tinggi.

Topic: sports
Di pengajian rutin aye tuh diwanti-wanti bener kalo kite tuh kaga boleh keliatan rambut ke orang nyang bukan muhrim. Emang kite udeh pake kerudung nih, cuma kadang kalo ke warung ato ke depan rumah suka cuek gitu kada pake kudung. Sebenernye dosanye sama, cuma kadang buat ngelakuinnye butuh kemauan nyang kuat. Kadang nih dalem ati udeh niat, cuma pas mao keluar malah dasteran bae. Alesan utama emak-emak tuh pasti repot ganti bajunye, cuma kan nanti kasianan laki kite di akherat. Mau lagi repot masak, terus ada tukang ngamen ato kurir tetep harus kite pake tuh kudung, ye bisa diakalin ama kerudung panjang pan, jadi kalo keluar gampang tinggal sarungin aja tub kepala pan nutupin ampe ketangah-tangan tuh.

Topic: religion
Palang Pintu ntu merupakannye tradisi yang menjadi bagian dari upacara pernikahannye masyarakat Betawi. Palang pintu ntu menggabungkannye seni beladiri dengan seni sastra pantun. Dalam tradisi ntu, jawara yang bertindak sebagai perwakilan mempelai laki-laki dan perempuan akan saling menunjukan kemampuannye memperagakan gerakan silat dan melontarkan pantun satu sama lain. Setelah menunjukkannye beberapa gerakan ntu silat, dan saling berbalas pantun, baru rombongan mempelai pria bisa masuk ke area rumah mempelai perempuannye untuk melanjutkannye prosesi pernikahan. Tradisi palang pintu menyimbolkannye ujian yang harus dilalui mempelai laki-laki untuk meminang pihak perempuan. Jawara dari daerah asal laki-laki harus bisa mengalahkan jawara yang berasal dari daerah tempat tinggal perempuan. Hal ntu sesuai dengan pelaksanaannye dimane rombongan mempelai laki-laki harus melewati hadangan tantangannye yang diberikannye oleh pihak perempuan. Sementara ntu, berbalas pantun dimaknainye sebagai manifestasi dari diplomasi. Palang Pintu juga berfungsi untuk mendekatannye hubungan antarkampung dan antarkeluarga.

Topic: culture & heritage
Balik lagi ke cerita rakyat Timun Mas, ceritanye tuh cukup unik karna pan belom tau juga kebenerannya. Zaman dulu pan kite gatau ade raksasa apa kaga, nah tapi kite juga jadi tau kalo kasih sayang seorang ibu -ibu tuh kaga maen-maen. Walaupun Timun Mas bukan anak nyang die lahirin, tapi Nyaknye jagain die ampe gede, digedein dengan penuh kasih sayang dah pokoknya. Nah harusnya pan dia diserahin tuh pas umur 7 taun, tapi Nyaknye kaga tega anaknye di makan raksasa jadi dia minta petunjuk trus dikasih pentunjuk lewat mimpi. Timun Mas disuruh ketemu ama kakek tua di gunung, trus dikasih dah alat buat ngelawan raksasa.

Topic: culture & heritage
Pas sekitar taon 2021-an, aye bereksperimen bikin maklor cemilan favoritnye aye. Aye pun nyiapin bahan-bahan sesuai resepnye; minyak goreng, makaroni kecil-kecil, telor, bubuk balado, dan mecin. Tapi karena aye kagak tau kayak gimane cara ngolahnyenye, aye akhirnye cari tahapan bikin maklor dulu di internet. Pas udeh tau, aye mulai bikin entu maklor. Makaroni entu awalnye direbus dulu sampe agak lembek atau agak mateng, terus baru digoreng bareng telor sampe teksturnye agak garing. Masukin mecin dan bubuk perasanye. Abis entu orak-arik deh entu makaroni telor bareng micin dan bubuk perasanye. Nah akhirnye setelah kurang lebih 45 menitan aye eksperimen di dapur buat bikin maklor, entu cemilan rasa balado pun akhirnye jadi. Pas aye cicipin, ternyata masih belom berasa. Akhirnye aye pun tambahin sedikit bubuk baladonye lagi. Nah abis entu, maklor balado buatan aye pun rasanye enak bener! Akhirnye aye berhasil bikin cemilan favoritnye aye!

Topic: food & beverages
Seafood entu makanan hasil laut yang katenye jadi badogan yang banyak protein dan omega-3. Seafood yang paling banyak didenger atau diliat atau dijualin entu beragam jeniis ikan, kepiting, udang, kerang, tiram, dan laennye. Tapinye, kagak semua orang beruntung bisa ngebadog olahan seafood yang enak-eneak bener entu. soalnye ade beberape orang yang alergi sama olahan seafood. Nah walapun begitu, buat yang kagak alergi sama badogan olahan seafood, mereka katenye bisa dapet manfaat yang banyak soalnye seafood entu ade banyak gizi yang bagus buat kesehatan dan bahkan kecantikan. Sedih bener ye yang alergi seafood, padahal kan seafood entu enak bener dan banyak juga manfaat yang ade di dalem olahan seafoodnye-nye.

Topic: food & beverages
Selame kite di bali kite pake mobil sewaan, mobil nyang kite sewa Suzuki ertiga, mobilnye warna putih dengan transmisi automatic, mobilnye masih baru ac nye masih dingin, interior dalem mobilnye juge masih bersih, kaga keliatan kayak mobil rentalan, ane bareng ade ane muter bali seharian mobil eni kagak ade masalah, jalanan bali nyang kagak selalu bagus juge tetep dilibas ame mobil eni, buat masalah bensinnye juge mobil eni irit, seharian kelilingin bali cuma abisin 150 ribuan, padahal kite kelilingin dari ujung sampe ujungnye bali, pokoknye mobilnye eni kuat disegala bentukan jalan. Ga berasa balik ke hotel ane ude malem banget, kite langsung bebersih lanjut tidur 

Topic: leisures
Ada lagi alat yang mirip ama sepeda statis, namanya treadmill. Kalo sepeda statis kita sepedaan di tempat. Kalo alat treadmill ini kita lari di tempat. Walopun di dalem rumah aja, kita bisa olahraga. Kalo udah pake alat treadmill ini, kita kagak usah lari-lari keluar rumah alias keliling-kleiling. Naek di atas treadmill, kita bisa atur cepetnya semana, abis itu kita bisa lari nyesuaiin kemampuan kita secepet mana. Enaknya pake alat ini, kita bisa lari kagak usah harus siap-siap pake pakean yang raih. Kalo mau lari di luar rumah, kita kudu pake pakean yang enak dipandang, soalnya pasti bakal ketemu orang laen. Kalo pake treadmill ini, kita pake baju yang kagak semenggah juga kagak masalah. Pagi-pagi, pas bangun tidur, abis minum aer putih ama nyemil dikit, kita bisa langsung ke alat ini, terus langsung lari di tempat.

Topic: sports
Siape nyang kaga tau ama eni cemilan, minuman seger dan sedep atu eni namenye es doger. Es doger sebenernye singkatan dari es dorong gerobak. Biasenye minuman es nyang ngandung kelape susu ama tape eni dijual make grobak dbawe ngiter keliling jalanan. Resep es nyang mirip es campur eni punye bahan-bahan nyang gampang ditemuin, kaye roti tawar, alpuket, tape ketan, kelape, ama susu. Nyang bedain es doger betawi ama es doger biase ntu es doger betawi biasenye make bahan tambahan, kaye pacar cina, sagu mutiare,ketan item, sirop rozen nyang mawar, ama nangke. Hal entu nyang bikin es doger betawi makin sedep arome ama rasenye.

Topic: food & beverages
Kesan belajar di Joyful cooking class untuk hari pertama aye si baik banget ye. Semua karyawan di sini tuh bener-bener ngebantu banget. Teknik pengajarannya juga sabar, tekun, ama teliti. Hal nyang paling ga aye suka tuh kalo masak diburu-buruin, tapi di sini kite diajarin masak pake hati jadi hasilnye bakalan sempurna kalo dari hati katanye. Pengajar nyang ada di sini tuh untuk satu pengajar ya satu orang, jadi kite fokus dan cepet nangkep karna pengajarnye tuh liatin proses kita bikin secara langsung tanpa ada gangguan juga. Teknik ini sih bener-bener cocok banget sih kalo buat orang nyang mau belajar masak, karna tiap orang pan beda-beda trus kalo kite salah teknik bisa-bisa kan kaga jadi tuh kue.

Topic: leisures
Sebenernye kan udeh enak naek kendaraan umum udeh pada nyaman. Kaga kaya dulu nyang masih bahaya kaya naek kereta aja dulu kaga ada pintunye. Udeh gitu masih banyak orang nyang naek tuh di atas kereta. Kalo sekarang mah udeh lebih kondusip karna kaga ada tuh tukang dagang nyang wara wiri nyang bikin ribet. Jadi perjalanan kite tuh jadi lebih nyaman dah pokoknye kaga was was kaya dulu. Makin ke sini makin nyaman kalo mao kemana-mana naek kendaraan umum udeh kaga perlu lagi tuh takut ama situasi nyang masih bahaya banget, kalo sekarang pan satpam udeh ada di mana-mana udeh kaga perlu was was banget lah.

Topic: slice of life
Waktu kuliah kan aye masih aja tuh ikut olahraga futsal, aye kaga tau knapa nih senior aye nyang biasanye kaga ngapa-ngapa tiba-tiba jatoh trus mukenye merah. Langsung pan kite bawa ke pinggir lapangan biar kaga ganggu latihan futsal nyang lagi berlangsung. Sampe ti pinggir, kite kasih minum aer putih tuh, trus kite suruh rebaan. Tapi, kok keadaannye kaga makin membaik, abis itu sempet juga kite kasih oksigen buat bantu dia napas. Kite tunggu beberapa menit trus kite rawat pake pengetahuan nyang kite punya. Tapi, kok malah makin lemah kondisinye,nkite semua akhirnye panik dong trus manggil temen-temen trus kite bawa ke rumahd sakit terdekat buat dapet penolongan pertama.

Topic: sports
Awalnye sinyal pada siaran radio ditransmisikan melalui gelombang data yang kontinu baik melalui modulasi amplitudo (AM), maupun modulasi frekuensi (FM). Metode pengiriman sinyalnye seperti ntu disebut analog. Selanjutnye, seiring perkembangan zaman, dimane teknologi makin berkembang pesat aje, ditemukanlah internet, dan sinyal digital yang kemudian mengubah cara transmisi sinyal radio yang semakin mudah untuk diakses. Radio pada awalnye digunakan dalam keperluan maritim untuk mengirimkan pesan telegraf menggunakan kode morse antara kapal, dan penerima di darat. Salah satu pengguna awal teknologi ntu adalah Angkatan Laut Jepang yang memata-matai armada Rusia saat Perang Tsushima pada tahun 1901. Salah satu penggunaan teknologi ini yang paling dikenang adalah pada komunikasi antara operator di kapal RMS Titanic dengan kapal terdekat, dan komunikasi ke stasiun darat.

Topic: technology
Kaga ada salahnye kite ngarahin anak dari kecil, selaen bikin kegiatan die jadi bermanfaat itu juga ngajarin die buat lebih paham jalan idup kedepannye. Soalnye aye ngerasain sendiri, hidup kaga ada nyang ngarahin tuh kaga enak banget, ngerasa aye udeh ngelaewatin banyak waktu buat kaga coba hal baru. Jangan ampe tuh anak kite jadi orang nyang begitu, kalo dari kecil die udeh dapet kegiatan bermanpaat, ampe gede aye yakin die juga jadi orang nyang bermanpaat. Anak emang boleh milih apa nyang die mau, tapi balik lagi kite kaga boleh nyerahin sepenuhnye ama dia. Soalnye anak belom ngarti banget tuh ama kosekuensi nyang ada.

Topic: sports
Satuan Lalu Lintas (Satlantas) Polrestabes Makassar, mengeluarkan larangan penggunaan sepeda listrik bertenaga baterai di jalan umum karena dianggap berbahaya. Kalau masyarakat ambigu, dalam hal ini tidak bisa membedakan antara sepeda motor listrik dan kendaraan tertentu berpenggerak motor listrik, maka berikanlah pengarahan dan penyuluhan," Sepeda listrik dan kendaraan listrik personal lainnya merupakan jembatan transisi menuju penggunaan kendaraan listrik secara masif oleh masyarakat. Sepeda listrik adalah solusi transportasi murah bagi masyarakat di mana masyarakat dapat belajar dan melakukan perubahan mindset tentang kendaraan listrik, sebelum selanjutnya akan beralih ke kendaraan listrik yang nilai investasinya lebih mahal, dalam hal ini adalah mobil dan sepeda motor. Maka dari itu, bijaklah dalam memanfaatkan teknolpogi yang saat ini ada

Topic: technology
Anggepan kalo masak ntu kegiatan nyang boleh dilakuin ama wadon, kayaknye makin ke sini makin kagak berlaku. Sekarang mah gampang nemuin banyak dari lelaki yang bisaan ama jago masak. Coba deh lu dateng ke restoran atawa hotel bebintang, pasti koki di sono lelaki. Alesan kenape tukang masak di restoran ama hotel lelaki, konon katanye, lantaran peralatan nyang digunain di dapur restoran ama hotel bintang tuh pade berat, gajak gijik pengunjung restoran ama hotel ge tinggi, jadi butuh ketangkasan nyang cenderung dimilikin ama lelaki. Biar kate begitu, tukang masak nyang kesohor di dunia juga banyak nyang wadon. Jadi, bise disimpulin, kalo tekanan ama etos kerja nyang tinggi, wadon bisa jadi tukang masak profesional itu artinye mereka ntu wadon-wadon nyang kuat, mentalnye mental baja. 

Topic: food & beverages
Film Dilan merupan film yang diangkat dari novel, kisah novel ntu karangnye pak Pidi Baiq, novelnye ntu bener bener pecah banget, bejibun orang pade berebut beli ntu nopel, pokoknye ntu nopel laku keras deh di pasaran, terutama diserbunye pasti sama anak-anak remaja. Ntu cerita menceritakan tentang kehidupan masa muda yang penuh gairah, tentang anak muda laki laki yang suka tawuran, kisah cinta, kehidupan anak dan orangtuanye. Pokoknye ntu kisah layaknye hal yang terjadi di kehidupan sehari-hari dan ntu kisah bagusnye bener bener realistis. Karena bejibunnye peminat orang, akhirnye ntu novel dijadiin lah pelem layar lebar. Sesuai dugaan ntu pelem bener bener laku keras karena orang orang pade suka sama ceritanye dan juga pemainnye pade suka, sampe ntu kisah dibuat segala macem museumnye di Bandung, yang dijadiin destinasi orang orang buat berwisata kalo lagi ke Bandung, tentunya para fansnye Dilan dan Milea.

Topic: leisures
Restoran cepet saji entu tempat ngebadog yang nyedian aneka menu badogan dan minuman dalam waktu yang biasanye singkat, mulai dari mesen sampe nyediain ke pembelinye. Badogan cepet saji entu dijadiin favoritnye banyak orang, mulai dari bocah, remaja, sampe dewasa pade doyan ngebadog badogan cepet saji. Makanye kagak heran restoran-restoran yang nyediain badogan cepet saji beken bener, misalnya McD, KFC, Pizza, Hoka-Hoka Bento, dan laennye. Nah badogan yang disajiin sama restoran-restoran cepet saji juga bervariasi, ade yang nyediain burger, ayam goreng tepung, kentang goreng, nugget, pizza, aneka pasta, bento, sup, es krim, waffle, dan laennye. Entu restoran cepet saji selain nyediain banyak menu yang rasanye enak-enak, harga yang dikasi juga bervariasi, jadi kite bisa beli yang sesuai budget kite.

Topic: food & beverages
Ari Rayè Iduladhè idèntik amè daging korban. Banyaknyè daging korban êni kadang ngêjè orang jadi kalap buat ngolah amè madangnyè. Daging sampi atau daging kambing bakal diolah jadi bêrbagè jênis madangan nyang sêdêp. Tapi, êlu kudu waspadè wayah ngonsumsi daging êni. Kalo dikonsumsi kêbanyakan, puguh bisè ngêjè kêpalè êlu puyêng. Nah, puyêng abis madang daging êni bisè disêbabin amè bêbêrapè hal, yakni kandungan tyramin nyang diproduksi amè daging mèrah. Kandungan tyramin êni bakal nongol wayah daging mêntèh nyang bêlon dimasak kagak dikêmas dêngan baèk. Ênilah nyang ngêjè migrèn atau puyêng. Bêgono jugè amè kandungan jat bêsi di daging mèrah. Ngonsumsi jat bêsi nyang tinggi sêcarè bêlêbihan bisè ngêjè puyêng.

Topic: food & beverages
Ngêdêngêrin radio wayah ngênikmatin waktu lowong adalah hal nyang nyênêngin. Dêngan bêmodalkan layanan intêrnèt, êlu karang bisè ngêdêngêrin radio dari manè amè kapan ajè. Kagak tibang ntu, sêbagian gêdé stasiun radio udèh punyè aplikasi khusus dêmi ngêjangkau pêndêngêrnyè liwat gawai. Êlu tibang tinggal ngunduh aplikasi dari stasiun radio paporitlu dan sêmuènyè bisè langsung digunèin. Adè jugè bêbêrapè aplikasi siaran musik nyang nyêdièin layanan radio di dalêmnyè. Êlu sêbagè pênggunè tinggal mindèhin pilian kê mènu radio dan pilih stasiun radio nyang pèngèn didêngêrin. Têrakhir, adè jugè aplikasi khusus nyang dipêruntukin bagi pêndêngar radio. Aplikasi khusus êni tumannyè udèh bêkêrjè samè amè stasiun radio laèn sêhinggè prèkuensinyè bisè didêngêrin dari mêrèka. Asalkan pêrangkat êlu kêhubung amè intêrnèt, mangkè stasiun radio manè gè bisè didêngêrin.

Topic: technology
Area Ciwidey Bandung menjadi salah satu tujuannye wisata favorit di kawasan Bandung Selatan. Apalagi, sekarang sudah ada akses tol ke Soreang, waktu tempuh jadi terpangkas banget. Nah, kawasan Kampung Cai Ranca Upas adalah salah satunye tempat wisata gacoannye orang orang di Ciwidey. Ranca Upas sudah beroperasi dari dulu, dan sampai sekarang tetap bejibun orang kunjungin ntu tempat. Kawasan Ranca Upas berada di atas ketinggian 1700 mdpl, sehingga berada di kawasan ntu merupakan yang terindah dan yang terbaik dengan suhu dinginnye yang bisa mencapai 17 derajat. Atau dalam kondisi normal bisa mencapai 20 derajat. Sebuah suasananyeyang pasti mampu mengusir segala penat dan tuntutan pekerjaan serta kehidupan. Dengan suhu dinginnye yang bikin segar, berdekatan dengan kawasan kebun teh, dan juga hutan lindung alami, wajar aje jika ntu kawasan Ranca Upas jadi demenannye orang bejibun. Suasana tempat ntu di jamin bisa menghilangkan kepenatan kita. Kawasan ntu tidak hanya tempat wisata biasanye, tapi juga menjadi tempat camping di Bandung juga. Setiap akhir pekan, tempat ini selalu penuh dengan rombongan ataupun keluarga yang camping disini.

Topic: leisures
Puguhnyè, naèk gunung ngêbutuhin pisik nyang primè. Mangkè dari ntu, êlu kudu ngêjagè kêsèhatan dêngan carè jangan molor kêbangêtan larut sêkitar sêminggu sêbêlon ngêdaki gunung alias molor nyang cukup. Kalo pêrlu, êlu jugè bisè konsumsi pitamin biar awak têtêp bugêr ampè ari pêndakian tibè. Kêmudian, ngêlatih otot kaki amè kêsêimbangan jugè pêrlu dilakuin. Buat ngêlatih otot kaki, êlu bisè lari padè pagi atau sore ari sêcarè rutin, paling kagak sêminggu sêbêlon ngêdaki. Kêgiatan êni bêrtujuan pêranti ngêlatih otot kaki biar kagak kagèt wayah ngêdaki gunung karna trèk nyang kudu dilaluin kagaklah gampang. Sêlaèn lari pagi, adè jugè hal nyang kudu êlu latih, yakni kêsêimbangan. Buat ngêlatih kêsêimbangan, êlu bisè ngêlakuin sênam kêcit sêpêrti bêdiri bêbêrapè mênit dêngan atu kaki.

Topic: slice of life
Kagak dikit orang nyang abis pandemi enih, koar-koar kalo kerje kudunye dari rume juge bise. Ye, emang, bise. Cuman, ade alesan kenape dari dulu kalo kerje ntu pasti bangat kudu ke kantor. Nih, kalo ente juge masi mikir kalo kerje kudunye dari rume aje, aye kasi tau kalo kantor ntu; emang tempatnye kerje! Sesederhane ntu. Kantor ude didisen sebage tempat orang-orang buat kerje. Kagak kek rume nyang didisen buat banyak aktipitas, terutame istirahat. Gegara ntu, suasane nyang dibangun di kantor juge udeh pasti "disetel" nyang pas buat kerje. Kagak ade teriakan bocil tetangge, ato latto-latto nyang menggema sepanjang mase. Nyang ade cuman suare ketikan, suare pendapat, suare mesin fax, ame suare-suare laen nyang emang ngedukung perporme karyawannye buat pokus kerje. Terakhiran bangat, ketemu klien ato karyawan laen emang jaoh lebi proper kalo di kantor dibanding di rume. Nah, ude nerime kalo kerje emang kudunye di kantor?

Topic: business
Kalo udeh mulai ngerasa jompo di otot paha, pinggul, ame punggung, ente bisa coba olahraga di rume. Olahraga buat ngecilin ntu tiga bagian badan, namanye squat. Cara lakuinnye, pertame posisinye bediri dulu, kakinye dibuka selebar bahu. Pelan-pelan, bise mulai turunin pinggul ke bawah, jadinye kek posisi jongkok, bagusnye kalo kebentuk 90 derajat, ato paha ame dengkul sejajar. Kalo udeh, balik lagi ke posisi bediri, abis ntu turunin lagi. Begitu bae diulang-ulang. Bagusnye, sekali coba bisa ulang 30-35 kali. Enih olahraga bagus bangat buat ngencengin otot bagian bawah, bahkan ampe bisa ngelancarin sirkulasi pencernaan! Bae-bae, kalo baru pertama nyoba, baenye bari nonton video tutorial ato dibantu ampe nyang propesional biar punggung kagak sakit.

Topic: sports
Selama aye dapet pendidikan di sono, belajar Al-quran aye jadi lebih dalem, aye diajarin ilmu tajwid supaya baca qur'annye makin fasih. Trus pagi-pagi sebelom sholat dhuha juga kite sambil ngaji baca surat Ad-Duha. Karena dibaca tiap hari, aye apal tuh suratnye. Sebelomnye aye kaga tau knapa sih dibiasain tiap pagi buat sholat dhuha ama baca qur'an surat Ad-Duha, pas gede pun SMA juga blom tau tuh tapi masih terbiasa ama kebiasaanye. Nah pas udah mulai kuliah, kerja nyari duit teryata keebiasaan itu sakti banget. Kalo kegiatan itu digabungin manfaatnye luar biasa, bisa bikin rejeki lancar, trus urusan kite nyang baru dimulai dipagi hari tuh bakal dilancarin.

Topic: religion
Super Bowl adalah pêrtandingan pinal bola têndang Amèrika atau dikênal dêngan rugbi nyang dilangsungin di akhir musim pêrtandingan NFL di Amèrika Sêrikat. Duè tim têrbaèk dari masing-masing dipisi bêtanding pêranti ngêrêbutin Piala Vince Lombardi. Pêrtandingan êni amè pêrayaan sêputêr Super Bowl disêbut Super Bowl Sunday. Acarè êni dinantiin olèh sêluruh duniè. Banyak orang nyisihin waktu nyaksiin Super Bowl dêmi nyimak paktor laènnyè, têrmasup jêda iklan, trailêr pèlêm têrbaru amè musisi pêngisi acarènyè. Sêlaèn ntu, Super Bowl udèh dianggêp sêbagè ari pêrè kagak rêsmi di Amèrika Sêrikat nyang kêmêriahannyè nyaingin Thanksgiving. Di harinyè masarakat Amèrika Sêrikat bakal bêsukè citè nyaksiin pêrtandingan rugbi sêmbari madang ayam gorèng, sodè, amè bêrbagè gêgarêsan kêdêmênan.

Topic: sports
Selain kembali menyemarakannye kembali lomba lari, “IFG Labuan Bajo Komodo Marathon 2022” juga untuk mempromosikan keindahan Labuan Bajo kepada pelari nasional dan internasional. Ntu acara kagak hanya menawarkan rute yang menantang dengan topografinye yang khas, namun ntu juga akan memanjakan peserta dengan pemandangan yang menakjubkan, sehingga disebut sebagai the most challenging marathon route with the most beautiful scene. Baru kali ntu ada lomba lari Marathon digelar di Labuan Bajo dengan konsep sport tourism. Kegiatan ntu juga sebagai bentuk nyata dukungan IFG, sebagai perusahaan holding BUMN Asuransi, Penjaminan, dan Investasi terhadap langkah pemerintah yang berfokus pada promosi Labuan Bajo sebagai Destinasi Super Prioritas (DSP). Adanye lomba lari marathon di Labuan Bajo juga diharapkannye membangkitkan kembali demam atletik di NTT sehingga bisa lahir bibit-bibit atlet andal Indonesia dari sana. Nyok kite ramaikan dan lestarikan ntu olahraga marathon.

Topic: sports
Bêrkacè dari kasus Novia Widyasari, mahèsiswi Unipêrsitas Brawijaya Malang nyang ngêjadi korban kêkêrasan sèksual amè dipaksè aborsi olèh gacoannyè, parè orang tuè kagak bisè tutup matè. Amat pênting buat ngêbêkêlin rêmajè dêngan pêmahaman nyang ngêmadèin têntang rèlasi pêrcintèan nyang sèhat. Padè bêbêrapè situasi kêluargè, rasè jatoh cintè atau kêputusan bêpacaran dipandang sêbagè sêsuatu nyang ngagètin amè tabu buat diomongin. Kondisi ntu padè akhirnyè justru bisè bêdampak buruk. Bocah bakal ragu buat bêrbagi têntang pêrasèan amè pikirannyè kêpadè orang tuè. Orang tuè sêbaèknyè têtêp antêng amè ngêlolè èmosi wayah ngadêpin bocahnyè mulè jatoh cintè. Lêbih jauh, orang tuè wajib ngêbukè ruang diskusi dêngan bocah. Pênting jugè buat ngêdiskusiin kêsêpakêtan barêng dêngan bocah têntang hal nyang bolèh atau kagak bolèh dilakuin wayah pacaran.

Topic: slice of life
Ngomongin kopit dan kagak bisa keluar rumah, orang yang ngerasa bosen ini banyak ngelakuin kegiatan yang ngilangin rasa bosennya. Selaen sepedaan, ada juga yang di rumahnya nari-nari. Ada anak-anak yang diikutin les atawa belajar nari di kelas. Buat orang dewasa bisa nari-nari di rumah pake video dari internet. Kita bisa nyari gerakan yang pas buat kita. Buat yang masih awal-awal, bisa nyari gerakan yang gampang atawa dibilang untuk pemula. Buat yang udah jago, bisa ngikutin tarian kayak penari yang ada di grup-grup musik. Kita bisa liat contoh tarian itu di Youtube. Kalo kagak mau ribet milih-milihnya lantaran kita belom tau, kita bisa pilih zumba. Ini juga masuk olahraga yang kayak nari. Gerakan Zumba ini bisa ngebakar kalori ama pastinya nyehatin badan. Dibanding di rumah kita diem aja ngedekem di dalem, ayok kita gerak-gerakin badan pake tarian. Dapet sehatnya, dapetnya senengnya.

Topic: sports
Waktu entu Jun ikut abangnye ke Inggris buat jenguk empoknye mereka yang kuliah S2 di entu negara. Tentunye, Jun kagak cuma jenguk empoknye aje. Die dan abangnye liburan dan kelilingin entu negara. Mereka pergi ke beragam tempat wisata yang jadi destinasi wisata beken di entu negara, baek di kalangan orang sononye ataupun orang-orang turis yang liburan ke sono. Mereka pergi ke beragam tempat dan nyobain beragam hal di sono. Jun dan abangnye pun pastinye foto-foto. Intinye banyak bener hal baru dan seru yang Jun cobain selama entu liburan. Udeh mane liburannye juga di luar negeri, jadinye bener-bener suasana baru. Entu jadi pengalaman liburan paling berkesannye Jun.

Topic: leisures
Orang Indonesia ude biase ama olahan makanan nyang dibikin dari jeroan ayam atawa sapi. Makaroni ngehe salah satunye, warung gegaresan eni nyediain varian usus goreng nyang rasanye bedeuh leker bener. Ade pilihan bumbu kalo mau ususnye ade rase-rase gitu deh. Ade belado, jagung bakar, kiju, asin, ama pedes kalo kagak salah mah. Cuman gegaresan beginian mah emang kagak sehat,
banyak kolesterol, soalnye jeroan juga kebukti ngandung senyawa purin nyang tinggi banget, walhasil, kalo nglenyom jeroan pasti bakal nambahin purin dalem jumlah banyak entar bisa bisa ngeganggu keseimbangan purin di dalem serum. Malahan penelitian nemuin hubungan hiperkolesterolemia ama risiko hiperurisemia (penyakit asem urat). Mangkenye, konsumsi jeroan kudu dipantang ama penderita asem urat mah. 

Topic: food & beverages
Elu suka naek sepeda? Suka berolahraga sepeda? Tau olahraga ekstrem yang namanye “Mountain Biking”? Mountain bikin atau bahasa Indonesianye Sepeda Gunung entu adalah sepeda yang dipake buat lewatin wilayah yang dikate berat, misalnye entu daerah pegunungan atau hutan. Jenis olahraga ekstrem satu enih lumayan disukain soalnye selaen bikin sehat, orang yang lakuin enih olahraga ekstrem bisa hirup udara seger di wilayah pegunungan dan cuci mata dengan pemandangan alam yang nakjubin. Awalnye entu, olahraga sepeda gunung dipamerin di New York Bike Show pas taon 1981. Entu sepeda gunung katenye ditebak kagak bakalan pernah populer. Tapi katenye, justru sekarang 80% sepeda yang terjual di Amerika serikat entu merupakan enih jenis sepeda.

Topic: sports
Ade alat musik tradisional yang asalnye entu dari Aceh. Name entu alat musik tradisional adalah serune kale. Entu alat musik tradisional katenye beken bener di daerah Pidie, Aceh Utara, Aceh Besar serta Aceh Barat. Entu alat musik juga kagak jarang dimaenin barengan sama Rapai dan Gendang pas lagi di kegiatan hiburan, tarian maupun pas lagi nyambut tamu kehormatan. Material dasanye enih alat musik tradisional entu berupa kayu, kuningan serat tembaga. Entu alat musik tradisional bentuknye kayak seruling bambu. Katenye alat musik tradisional satu enih juga berfungsi jadi penghias musik tradisional Aceh. Kagak ini aje, ade beberape alat musik laen yang bisa ditemuin di Aceh, misalnye Celempung, Geundrang, Bereguh, Canang kayu, Arbab dan Bangsi alas.

Topic: culture & heritage
Kalo lebaran suka nempo kue nyang bentuknye cakep bener di jejeran kue. Bentuknye kaye kembang, warnenye nyang ngegode ama kadang ade nyang dikasi biji wijen. Kue cakep eni namenye kembang goyang. Dinamein kembang goyang, karne care bikinnye mayan unik. Cetakan nyang digunain dibikin dari besi nyang bentuknye kembang. Cetakan dipanasin dulu di dalem minyak goreng. Pas udeh panas, cetakan dicelupin ke dalem adonan caer, trus digoreng sambil digoyang-goyang biar adonan lepas dari cetakan. Kue eni bahan dasarnye adonan tepung beras, gula, telur, santan ama minyak goreng. Selaen rase original, karang eni kembang goyang juga divariasiin ama rase apa bae, contohnye pandan.

Topic: food & beverages
Ade nih penelitian paling anyar ngeberitain kalo nonton film apelagi di bioskop punya banyak bangat manfaatnye buat kesehatan ame kebugaran. Kalo diliat dari NY Post, bise dibilang kalo nonton film di bioskop bise dianggep setare ame olahraga nyang ringan. Hal eni bise dibilang awalnye dari penelitian nyang dibuat ame University College London (UCL). Apanan kalo kite nonton film nyang lumayanan sering bise ngalamin atawa ningkatin detak jantung nyang setare ame 40 menit olahraga kardio atawa lelarian nyang punye dampak ringan. Kalo nyang ngebedain tempat kite nonton eni bise ngjadiin atawa nyebabin terjadinye hal eni. Peneliti ngungkapin kalo kagak keputusnye konsentrasi kite kalo lagi nonton di bioskop ntu hal nyang bagus. Soalnye kalo kite nonton di rumah, perhatian kite gampangan kealihin kalo kite lagi rerebahan, detak jantung normal kte ntu antare 60 ampe 100 kali per menit. Dalem penelitian ntu, bise bilang kalo kite orang nonton film di bioskop selame 40 menit, detak jantung kite semue bise dibilang dalem kondisi nyang sehat.

Topic: leisures
Pêrkêmbangan tipi diawalin amè pênêmuan dasar hukum gêlombang èlèktromagnètik olèh Joseph Henry amè Michael Farraday wayah taun 1831. Pênêmuan êni mêrupakan titik awal bêtumbuhnyè èra komunikasi èlèktronik, sêbêlon wayah taun 1862, Abbe Giovanna Caselli, nêmuin pantèlègrap sêbagè alat pêrtamè nyang mampu ngêtransmisiin gambar liwat kawat. Dêlapan bêlas taun kêmudian, atau têpatnyè wayah taun 1880, Alexander Graham Bell amè Thomas Edison ngêluarin tèori bahwa sêlaèn suarè, pêrangkat têlpon gè bisè ngirimin gambar. Bell lantas nyiptèin potopon nyang bêpungsi buat ngirim suarè amè gambar. Sêmêntarè Paul Nipko, sêorang mahèsiswè 23 taun di Jèrman bêrhasil ngirim gambar dêngan ngêgunèin kawat rèsolusi 18 garis nyang ngêlingkêr amè disêbut sêbagè tèlèskop èlèktrik wayah taun 1884. Dari mari, pêrlahan tapi pasti, tipi brojol.

Topic: technology
Padè 1839, pisikawan asal Prancis, Edmond Becquerel, nêmuin èpèk fotovoltaik wayah ngêlakuin pêrcobèan amè sèl nyang dikêjè dari èlektroda logam dalêm larutan konduktor. Dalêm pêrcobèan ntu, Edmond nêmuin sêbuah sèl nyang ngasilin lêbih banyak listrik wayah kênè cahayè. Têrus, padè 1873, Willoughby Smith nêmuin sênyawè kimia, sèlènium bise bêpungsi sêbagè fotokonduktor. Sêlang tigè taun kêmudian, William Grylls Adams amè Richard Evans Day nêrapin prinsip fotovoltaik nyang ditêmuin amè Becquerel padè sèlènium. Mêrèka nêmuin bahwa sèlènium sêbênêrnyè bisè ngasilin listrik wayah kênè cahayè. Ampir 50 taun abis nêmuin èpèk fotovoltaik, padè 1883, pênêmu Amerika Charles Fritz nyiptèin panèl suryè sèlènium pêrtamè dan bêrhasil ngasilin listrik.

Topic: technology
Sama kayak sepatu, ada satu alat yang paling penting yang kita butuhin banget buat olahraga. Semua jenis olahraganya. Benda ini berfungsi banget buat ngelindungin badan kita. Baju olahraga jadi alat yang paling penting buat dipake. Sebelom olahraga, kita kudu nyiapin semua keperluan. Kita kudu mastiin keamanan ama kenyamanannya. Baju olahraga yang kita pake kudu yang bahannya adem, nyerep keringet, nyaman, ama kagak kalah penting juga kita kudu mantesin. Kagak cuma buat ngelindungin badan, tapi juga kudu yang enak dipandang orang laen. Olahraga itu kegiatan yang nyehatin ama nyenengin. Jadi, kita kudu pake alat-alat olahraga yang bikin nyaman, biar kita kagak bosen, kalo bisa ampe ketagihan buat olahraga.

Topic: sports
Elu punya game favorit? Aye punya. Pas SD, aye nginep di rumah sepupunye aye. Nah aye kadang maenin game di laptopnye die. Nah pas entu aye nyobain maen Plants vs Zombies. Nah aye demen banget sama entu game. Tantangannye seru dan tiap kite berhasil lewatin semua tantangannye, kite naek level, dan entar tantangannye makin susah, zombie-nye makin banyak, tapi setting tempat, senjata taneman, dan tantangannye beda dari level sebelomnye. Entu semua jadi bikin aye kagak bosen dan malah bikin aye terpacu buat maen entu game dan naek level. Nah elu tau kagak, kalo beberape game entu ternyate ade manfaatnye? Maen game kayaknye emang buang-buang waktu. Tapi kayak yang aye bilang, maen game favoritnye aye entu dorong aye buat terus naek level dan kudu ngadepin beragam rintangan. Jadinye tiap aye mau naek level, kudu ngelewatin beragam rintangan, entu ternyate bisa latih kemampuan analisisnye aye! Tapi kalo maenin game favoritnye elu walaupun ade manfaatnye, tetep kagak boleh keseringan dan maeninnye kalo udeh selesain semua kewajibannye elu ye!

Topic: technology
Bangun tidur aye periksa meja makan, tapi karena hari minggu jadi Nyak kaga masak dari subuh. Nah kebetulan dimeja ada kue tuh, awalnya aye gatau apaan nih kue namanye. Soalnya kue ini ntu dibungkus ama daon pisang, pan banyak ye kue yang dibungkus ama daon pisang. Kaga pake pikir lama terus juga biar kaga penasaran aye buka tuh bungkus luarnya, teryata isinya kue pisang. Kebetulan juga tuh kue pisang dibikin ama Nyak aye sendiri, rasanya juga kaga kalah tuh ama yang di toko-toko. Nah pan sayang ya keahlian disimpen sendiri, coba lah aye suruh nyak buat jualan dikit-dikit dulu kalo aye libur sekolah biar bisa dibantuin gitu. Eh teryata bener, orang-orang juga pada suka ama kue pisang buatan Nyak. Kebetulan kaga cuma kue pisang tuh yang dijual, ada lagi olahan pisang laen yang namanya pisang goreng. Kaga semua olahan pisang aye suka, pisang goreng aye kurang suka karna tuh lembek kalo dimakannye.

Topic: food & beverages
Bikin rengginang nyang krenyes mayan simpel ama gampang dilakuin. Rengginang ntu atu jenis krupuk demenan orang Indonesia. Rasenye nyang sedep, gurih, ama krenyes pas digares bikin rengginang cocok buat dijadiin pelengkap menu masakan mana bae. Gegaresan nyang di daerah Sunda dikenal namenye ranginang eni dibuat dari nasi atau beras ketan. Sebelom digoreng, biasenye nasi dijemur dulu pas tengari-ngari bolong pas matearinye penter ampe ntu nasi ngeras. Jadinye, pas digoreng nasi ntu bakal jadi lebi gede dari sebelomnye. Bahan buat bikin rengginang ge gampang ditemuin di pasaran jadi mudahin kalo mau buat dewek. Selaen sedep, cemilan eni juga dijamin awet. Cocok buat nyetok buat nyemil saban ari.

Topic: food & beverages
Nabi Yunus hidup sekitar abad ke-8 Setelah Masehi, tepatnye setelah masa Nabi Ilyas dan Ilyasa. Beliau disebutkannye berasal dari Palestina atau saat itu disebut sebagai negeri Syam. Allah memerintahkannye Nabi Yunus untuk menyeru penduduk Ninawa agar menyembah-Nya. Kota Ninawa sendiri terletak di Mosul, Irak. Kisah Nabi Yunus bejibun terdapat di Al-Qur'an kisahnye. Seperti hal nye Allah menyebutkannya pada Surah Al-Anbiya’ (21) ayat 87—88: “Dan (ingatlah kisah) Zun Nun (Yunus), ketika dia pergi dalam keadaan marah, lalu dia menyangka bahwa Kami tidak akan menyulitkannya, maka dia berdoa dalam keadaan yang sangat gelap, ‘Tidak ada Tuhan selain Engkau, Mahasuci Engkau. Sungguh aku termasuk orang-orang yang zalim’. 

Topic: religion